text: Borgmester: Det er selvfølgelig meget utilfredsstillende
  03 september 2015 kl. 09.44
  Sønderborgs borgmester er skuffet over sidstepladsen i Dansk Industris undersøgelse.
  
  -Det var slet ikke det vi havde forventet, vi havde selvfølgelig håbet, vi lå langt bedre i år, sådan lyder det i dag fra Sønderborgs borgmester Erik Lauritzen til TV SYD.
  I den sidste nye undersøgelse om erhvervslivets tilfredshed med kommunerne er Sønderborg kommet ind på en plads som nr. 96 ud af de 96 kommuner, der deltager i undersøgelsen.
  -Vi synes ellers vi har sat gang i flere initiativer på erhvervsområdet, så jeg er skuffet, siger Erik Lauritzen til TV SYD.
  Sønderborg er i den seneste undersøgelse gået fra en plads som nr. 95 og næstsidst til nr. 96 og sidst.
  Se klip med borgmesteren her
  Varighed 0.45
  